Komission direktiivi 2002/28/EY, annettu 19 päivänä maaliskuuta 2002, kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä annetun neuvoston direktiivin 2000/29/EY eräiden liitteiden muuttamisesta



Virallinen lehti nro L 077 , 20/03/2002 s. 0023 - 0025



Komission direktiivi 2002/28/EY, annettu 19 päivänä maaliskuuta 2002, kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä annetun neuvoston direktiivin 2000/29/EY eräiden liitteiden muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä toimenpiteistä 8 päivänä toukokuuta 2000 annetun neuvoston direktiivin 2000/29/EY(1), sellaisena kuin se on viimeksi muutettuna komission direktiivillä 2001/33/EY(2), ja erityisesti sen 14 artiklan c kohdan, ottaa huomioon asianomaisten jäsenvaltioiden antaman hyväksynnän, sekä katsoo seuraavaa: (1) Päivitettyihin tutkimuksiin perustuvien, Yhdistyneen kuningaskunnan toimittamien tietojen perusteella on käynyt ilmi, että Dendroctonus micans -organismin osalta Kugelanissa Yhdistyneessä kuningaskunnassa tunnustettua suojeltua aluetta olisi muutettava. (2) Yhdistyneen kuningaskunnan toimittamien, juurikkaan nekroottisen keltasuoniviruksen esiintymistä koskevien tietojen perusteella on käynyt ilmi, että koko Yhdistynyttä kuningaskuntaa ei ole aiheellista suojella juurikkaan nekroottisen keltasuoniviruksen osalta, vaan tämä asema olisi rajoitettava ainoastaan Pohjois-Irlantiin. (3) Italian toimittamien tietojen perusteella Erwinia amylovora (Burr.) Winsl. et al. -organismien osalta suojeltujen alueiden kuvausta olisi muutettava tämän organismin nykyisen levinneisyyden ottamiseksi huomioon. (4) Erwinia amylovora (Burr.) Winsl. et al. -organismin isäntäkasvien osalta suojeltujen alueiden kuvausta olisi muutettava täytettävien erityisvaatimusten suhteen tämän organismin nykyisen levinneisyyden ottamiseksi huomioon. (5) Ranskan toimittamien, Matsucoccus feytaudi Duc. -organismin esiintymistä koskevien tietojen perusteella on käynyt ilmi, että suojeltua aluetta ei ole tarkoituksenmukaista säilyttää tämän organismin osalta. (6) Tämän vuoksi direktiivi 2000/29/EY olisi muutettava vastaavasti. (7) Tässä direktiivissä säädetyt toimenpiteet ovat pysyvän kasvinsuojelukomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 2000/29/EY liitteet I, II, III ja IV tämän direktiivin liitteen mukaisesti. 2 artikla 1. Jäsenvaltioiden on ennen 31 päivää maaliskuuta 2002 annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset. Niiden on ilmoitettava tästä komissiolle viipymättä. Jäsenvaltioiden on sovellettava näitä säännöksiä 1 päivästä huhtikuuta 2002. Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset viipymättä kirjallisina komissiolle. Komissio ilmoittaa niistä muille jäsenvaltioille. 3 artikla Tämä direktiivi tulee voimaan kolmantena päivänä se jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 19 päivänä maaliskuuta 2002. Komission puolesta David Byrne Komission jäsen (1) EYVL L 169, 10.7.2000, s. 1. (2) EYVL L 127, 9.5.2001, s. 42. LIITE 1. Korvataan liitteessä I olevan B osan b kohdan 1 alakohdassa oikeanpuoleisessa sarakkeessa ilmaisu "UK" ilmaisulla "UK (Pohjois-Irlanti)". 2. Muutetaan liitteessä II oleva B osa seuraavasti:a) Korvataan a kohdan 3 kohdassa kolmas sarake seuraavasti: >TAULUKON PAIKKA>. b) Poistetaan a kohdasta 7 kohta. c) Korvataan b kohdan 2 kohdassa kolmas sarake seuraavasti: >TAULUKON PAIKKA>. 3. Korvataan liitteessä III olevan B osan b kohdan 1 alakohdan oikeanpuoleinen sarake seuraavasti: >TAULUKON PAIKKA>. 4. Muutetaan liitteessä IV oleva B osa seuraavasti:a) Korvataan 1, 7 ja 14.1 kohdan kolmas sarake seuraavasti: >TAULUKON PAIKKA>. b) Poistetaan 6.2 ja 14.7 kohta. c) Korvataan 20.1, 20.2, 22, 23, 25.1, 25.2, 26, 27.1, 27.2 ja 30 kohdan kolmannessa sarakkeessa ilmaisu "UK" ilmaisulla "UK (Pohjois-Irlanti)". d) Korvataan 21 kohdan a alakohdan toinen sarake seuraavasti: >TAULUKON PAIKKA>. e) Korvataan 21 kohdan kolmas sarake seuraavasti: >TAULUKON PAIKKA>.